Пурнач
Пурнач () река је која протиче преко источних делова Кољског полуострва на подручју Мурманске области на крајњем северозападу европског дела Руске Федерације. Десна је и највећа притока реке Поној у коју се улива на њеном 77. километру узводно од ушћа, и део басена Белог мора.

Свој ток започиње као отока маленог ледничког језера површине 4,2 km² и углавном тече у смеру североистока.
Укупна дужина водотока је 137 km, док је површина сливног подручја око 1.600 km². Карактерише је нивални режим храњења. Њене обале су доста ниске и мочварне у горњем делу тока, док у доњем делу тока тече уским и плитким кањоном. У кориту се налазе бројни брзаци и мањи водопади. Њена најважнија притока је река Вилмуај (дужине 36 km).

Целом дужином свога тока протиче преко територије Ловозерског рејона. На њеним обалама се не налазе насељена места.

Види још 
 Бело море
 Ловозерски рејон
 Поној

Референце

Спољашње везе 
  -{Государственный водный реестр РФ: река Пурнач}-
 -{Ресурсы поверхностных вод СССР: Гидрологическая изученность. Т. 1. Кольский полуостров/ Под ред. Ю. А. Елшина. — Л.: Гидрометеоиздат, 1969. — 134 с.}-
 Детаљнија топографска мапа области око реке

Реке Русије
Мурманска област
Слив Белог мора